คนใช้รถเฮ! PTT-BCP ลดราคาขายปลีกน้ำมันทุกชนิด ยกเว้น E85 มีผลพรุ่งนี้
คนใช้รถเฮ! PTT-BCP ลดราคาขายปลีกน้ำมันทุกชนิด ลิตรละ 30 สต. ยกเว้น E85 คงเดิม มีผลพรุ่งนี้
9 มิ.ย. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันทุกชนิด 30 สตางค์/ลิตร ยกเว้น E85 คงเดิม โดยมีผลตั้งแต่วันพรุ่งนี้ (10 มิ.ย.) หลังราคาน้ำมันในตลาดโลกปรับตัวลดลง
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 33.06 บาท, แก๊สโซฮอล์ 95 ลิตรละ 25.95 บาท, แก๊สโซฮอล์ 91 ลิตรละ 25.68 บาท, E20 ลิตรละ 23.44 บาท, E85 ลิตรละ 19.44 บาท ส่วนดีเซล ลิตรละ 24.29 บาท (ราคานี้ยังไม่รวมภาษีท้องที่ของแต่ละจังหวัด)